1.	Úvod

Na Slovensku sa nelegálna práca vyskytuje od začiatku deväťdesiatich rokov v súvislosti so zmenou spoločenského a hospodárskeho zriadenia. Definovať podstatu nelegálnej práce je pomerne obtiažne, pričom jej rozsah podľa rôznych zdrojov sa odhaduje v Slovenskej republike v rozpätí 40 tis. – 120 tis. nelegálne zamestnávaných osôb. V slovenských podmienkach  nelegálne zamestnávanie cudzincov v súčasnosti sa neprejavuje až tak výrazne. Po vstupe Slovenska do Európskej únie možno očakávať v tomto aj nárast nelegálne pracujúcich cudzincov, najmä z krajín bývalého Východného bloku. 
Fenomén nelegálnej práce, jeho vplyv na trh práce ale aj ekonomiku, je v súčasnosti jeden z diskutovaných problémov nielen na Slovensku ale aj v okolitých krajinách. Je to závažný problém, ktorý tiež bráni účinne sa vysporiadať s nezamestnanosťou. Napriek tomu, sa ním na Slovensku odborníci zaoberajú intenzívnejšie iba posledných troch rokoch. 
V legislatíve Európskej únie neexistujú žiadne akty, ktoré by sa zaoberali riešením problému nelegálnej práce, právna úprava potierania nelegálnej práce je tak v pôsobnosti jednotlivých členských krajín, ktorá má v tom ktorom štáte určité špecifiká. Kým niektoré krajiny prednostne bojujú proti nelegálnemu zamestnávaniu cudzincov, iné riešia problém nelegálnej práce komplexne, niektoré krajiny prijali samostatné legislatívne akty za účelom potierania nelegálnej práce, iné zakotvili opatrenia, ktoré by mali prispieť k eliminácii nelegálnej práce do existujúcich právnych predpisov.
Poznatky z oblasti vyhľadávania a kontroly nelegálnej práce na Slovensku potvrdzujú, že existujúce legislatívne prostredie neumožňuje dostatočne efektívne eliminovať nelegálnu prácu. Dosiahnuté výsledky ohľadne počtu odhalených prípadov nelegálnej práce tiež poukazujú na nízku efektivitu kontrolnej činnosti. Nelegálnu prácu možno spravidla odhaliť len za súčinnosti a spolupráce viacerých kontrolných orgánov, čo je však značne náročné, najmä z hľadiska koordinácie spoločných kontrolných akcií, pružnej výmeny informácií a podobne. V oblasti legislatívy sa pociťuje potreba prijatia osobitného zákona o nelegálnej práci, ako aj vytvorenia medzirezortného koordinačného orgánu pre oblasť potierania nelegálnej práce.
V neposlednom rade sa však treba usilovať aj o zmenu myslenia ľudí, ktorí nelegálnu prácu stále tolerujú a o vytvorenie takého ekonomického a sociálneho prostredia, ktoré ľudí nebude stimulovať k nelegálnej práci. Sprievodným javom nezamestnanosti  je aj nelegálna práca, ktorá spočíva v tom, že pracovnoprávny vzťah medzi zamestnávateľom a zamestnancom  nie je založený písomnou pracovnou zmluvou , ale je utajený. Dôvodom tohto utajenia je snaha fyzickej osoby získať nezdanený príjem bez splnenia odvodových povinností a súčasne snaha zamestnávateľa ušetriť náklady na pracovnú silu spojené s daňovými a odvodovými povinnosťami. 
Zamestnávatelia, ktorí nelegálne   zamestnávajú fyzické osoby  bez  plnenia povinných odvodov a dani z príjmov a fyzické osoby, ktoré za vykonanú prácu poberajú odmenu a ktoré súčasne neoprávnene poberajú podporu v nezamestnanosti a sociálne a nemocenské  dávky,  spôsobujú  našej ekonomike značnú škodu a to únikom príjmov zo štátneho rozpočtu a verejnoprávnych fondov. 

2.	Organizačné a legislatívne východiská vyhľadávania a potierania nelegálnej práce

Kontrola nelegálnej práce vrátane jej vyhľadávania a potierania má oporu predovšetkým v uznesení vlády SR č. 366 z 25.4.2001, na ktoré nadviazalo uznesenie vlády SR č. 1099/2001. 
Ďalším dôležitým medzníkom v oblasti nelegálnej práce bola Dohoda o spolupráci pri koordinácii a výkone kontroly nelegálnej práce,  ktorá skončila platnosť k 31.12.2002. Právomoci  v oblasti kontroly  vyhľadávania a potierania nelegálnej práce sú dané kontrolným orgánom v rozsahu ich pôsobnosti podľa príslušných kompetenčných zákonov.
Krajské inšpektoráty práce majú právomoc kontrolovať  dodržiavanie pracovnoprávnych predpisov v zmysle zákona č. 95/2000 Z. z. o inšpekcii práce, súčasťou čoho je aj kontrola nelegálnej práce.
Krajské úrady a okresné úrady  odbormi sociálnych vecí kontrolovali oprávnenosť poberania dávok sociálnej pomoci v zmysle zákona č.195/1998 Z. z   o sociálnej pomoci.
Národný úrad práce prostredníctvom výkonných orgánov, okresných úradov práce, kontroloval plnenie povinností zamestnávateľov  súvisiacich s plnením povinností podľa osobitného predpisu a oprávnenosť občanov na pretrvávanie v evidencii nezamestnaných, prípadne oprávnenosť nároku na podporu v nezamestnanosti (k legislatívnym a kompetenčným zmenám v danej oblasti došlo v súvislosti so zrušením zákona č. 387/1996 Z. z. o zamestnanosti, ktorý bol nahradený zákonom č. 5/2003 Z. z.  platným od 1.2.2004 a transformáciou orgánov Národného úradu práce od 1.1.2004 na Ústredie práce, sociálnych vecí a rodiny v zmysle zákona č. 453/2003 Z. z.). 
Sociálna poisťovňa prostredníctvom svojich pobočiek   kontrolovala  výber poistného na nemocenské poistenie  a dôchodkové zabezpečenie podľa zákona NR SR č. 274/1994 Z. z. o Sociálnej poisťovni v znení neskorších predpisov, ktorý od 1.1.2004 prešiel právnymi úpravami v systéme sociálneho poistenia (zákon č. 461/2003 Z. z.).
Zdravotné poisťovne svojimi pobočkami kontrolovali výber   platieb  na zdravotné poistenie podľa zákona č. 273/1994 Z. z. o zdravotnom poistení v znení neskorších predpisov. 
Ministerstvo financií Slovenskej republiky  prostredníctvom daňových úradov kontrolovalo   výpočet, vyberanie a platenie dane z príjmov zo závislej činnosti a funkčných pôžitkov  podľa osobitného predpisu zákona SNR č. 511/1992  Z. z. o správe daní  a poplatkov a o zmenách v sústave územných finančných orgánov v znení neskorších predpisov.
Ministerstvo vnútra Slovenskej republiky vykonávalo prostredníctvom Prezídia policajného zboru, krajských riaditeľstiev  a okresných riaditeľstiev Policajného zboru  kontrolu   dodržiavania právnych predpisov o pobyte cudzincov na území našej republiky, a  na základe požiadania poskytovalo súčinnosť pri kontrolách dodržiavania pracovnoprávnych predpisov. 

3. Poznatky orgánov inšpekcie z kontroly nelegálnej práce 

Uznesenie vlády č.366/2001 zamerané na vyhľadávanie a potieranie nelegálnej práce sa priamo dotýka aj Národného inšpektorátu práce a jeho krajských inšpektorátov. Prijaté opatrenia kladú dôraz na zintenzívnenie kontrolnej činnosti zameranej na nelegálnu prácu, čo bolo zapracované  do plánu kontrolnej činnosti NIP na rok 2003. Inšpektori práce sa zamerali na vyhľadávanie a potieranie nelegálnej práce aj pri plánovaných previerkach bezpečnosti a ochrany zdravia pri práci (BOZP), pri riešení podnetov a sťažností. Mimo tejto bežnej kontrolnej činnosti inšpektori práce sa zúčastnili na mimoriadnej celoslovenskej previerke zameranej na odhaľovanie a potieranie nelegálnej práce. 

Kontroly nelegálnej práce boli vykonané inšpektormi práce dvomi spôsobmi a to bez účasti zástupcov iných inštitúcií a s účasťou NÚP, Sociálnej poisťovne a  s príslušníkmi polície, na základe plánovaných previerok. Spolupráca pri kontrole nelegálnej práce podľa potreby je tiež so živnostenskými odbormi pri zisťovaní údajov o zamestnávateľoch, prípadne o mieste prevádzky.

Prehľad výkonov inšpekcie práce a podiel kontroly nelegálnej práce na výkonoch je uvedený v tabuľke č. 1.              

Tabuľka č. 1

Prehľad výkonov inšpekcie práce za obdobie II. polroka 2003	
	Zameranie výkonu	

Spolu
(b+c+d)

g	

Podiel KNP na všetkých výkonoch      (%)

h	
	Kontrola BOZP	Trhový dohľad	Kontrola pracovno-právnych vzťahov (PPV)	Podiel KNP na  kontrole PPV (%)

           
f			

a	

b	

c	celkovo

d	z toho kontrola nelegálnej práce (KNP)

e				
Počet
	7 013	359	5 612	2 496	44,5	12 984	19,2	
Čas	54 957,5	2 075,0	36 040,5	5 385,1	14,9	93 073,0	5,8

          

V uvedenom prehľade  podiel kontroly nelegálnej práce na počte všetkých výkonov inšpekcie práce je 19,2% (v predchádzajúcom I. polroku 2003 to bolo 19,6 %). 
V rámci kontroly pracovnoprávnych vzťahov je podiel kontroly nelegálnej práce 44,5 % (v predchádzajúcom období I. polroku 2003 to bolo 43,9 %).  Výkony v I. a II. polroku 2003 boli na rovnakej úrovni (v hodnotenom období sa uskutočnila mimoriadna celoplošná kontrola s osobitným zameraním na kontrolu nelegálnej práce).
Kontrole pracovnoprávnych vzťahov  venovali inšpektori práce 36 040,5 hodín, z toho osobitne len kontrole nelegálnej práce 5 385,1 hodín  (5,8 %).
    V II. polroku 2003 bolo v oblasti pracovnoprávnych vzťahov (PPV) vykonaných 5 612 kontrol, z toho 2 496 kontrol nelegálnej práce. Celkom bolo skontrolovaných 15 288 osôb. 
    Na základe písomnej pracovnej zmluvy bolo zamestnaných 12 911 osôb (84,45 %). V 52 prípadoch  (z toho 35 mužov, 17 žien , žiaden mladiství a cudzinec) bolo preukázané zamestnanie bez písomnej pracovnej zmluvy, alebo iného právne relevantného právneho úkonu, t. j. jednalo sa o nelegálnu prácu (tabuľka č. 2). V ďalších 37 prípadoch (z toho 16 mužov a 18 žien) bolo zistené zamestnávanie  bez písomnej pracovnej zmluvy, v rozpore so Zákonníkom práce, len na základe ústnej dohody (tabuľka č. 2).

Tabuľka č. 2
Nelegálna  práca – II. polrok 2003

Počet skontrolovaných osôb	spolu	z toho	

15 288	muži	ženy	mladiství bez určenie pohlavia	cudzinci bez určenia pohlavia	
		8 663	6 512	94	18	
z toho	zamestnaní na základe písomnej pracovnej zmluvy § 42 ZP
	12 911	
7 341
	5 555	2	13	
	zamestnaní bez písomnej pracovnej zmluvy podľa Zákonníka práce (ústna dohoda)	37	
16
	18	0	3	
	zamestnaní na základe dohôd podľa Zákonníka práce (§ 223, § 226, § 226a § 227 ZP)	1 686	
854
	  764	68	0	
	osoby  vykonávajúce pracovné činnosti na základe dohôd podľa Občianskeho zákonníka (napr. zmluva o dielo § 631 a nasl.,  príkazná zmluva § 724 a nasl., zmluva o združení § 829 a nasl.)	173	

127

	46	0	0	
	osoby vykonávajúce pracovné činnosti na základe dohôd podľa Obchodného zákonníka (napr. zmluva o dielo § 536 a nasl., mandátna zmluva § 566 a nasl., zmluva o preprave vecí § 610 a nasl., zmluva o prevádzke dopravného prostriedku § 638 a nasl.	207	

170

	36	0	1	
	osoby vykonávajúce pracovné činnosti na základe dohôd podľa iného právneho titulu (napr.  žiak v rámci odbornej prípravy, osoba zúčastnená na rekvalifikačnom kurze, väzni vykonávajúci prácu a pod.).	222	

121

	76	24	1	
	Zamestnaní bez pracovnej zmluvy (písomnej alebo ústnej)	52	35	17	0	0	
	Počet hodín pri kontrole nelegálnej práce	5  385,1	

Pri kontrole dodržiavania pracovnoprávnych predpisov, vrátane kontroly nelegálnej práce bolo  zistených 5 150 porušení. Najväčší počet porušení v II. polroku 2003 sa týkal Zákonníka práce zákona č. 65/1965 Zb. v znení neskorších predpisov platného do 31.3. 2002 ( 20 porušení)  a  zákona č. 311/2001 Z. z.  s  účinnosťou od 1. 4. 2002,  celkom 5 038  porušení t.j. 98,21 % . (Poznámka : Porušenie zákona č. 65/1965 Zb. bolo zistené v súvislosti s kontrolou PPV, ktoré vznikli pred 1. 4. 2002.).  Zamestnávatelia najčastejšie porušovali ustanovenia Zákonníka práce týkajúce sa mzdových predpisov (v počte 1 557 porušení, z toho najviac v § 120 minimálnych mzdových nárokov – 768 porušení, v § 130 nevyplatenia mzdy – 222 porušení, v § 129 realizácii splatnosti mzdy – 156 porušení ) a náležitostí pracovnej zmluvy (v počte 1 127 porušení, z toho najviac v § 43 náležitosti pracovnej zmluvy - 961 porušení, v § 42 vo  vyhotovení pracovnej zmluvy – 90 porušení, v § 44 písomné oznámenie o prijatí do zamestnania – 76 porušení).
Ďalšou skupinou zistených  porušovaní bolo porušenie predpisov o cestovných náhradách 83 porušení zákona č. 119/1992 Zb. platného do 1.7.200 a zákona č. 283/2002 Z. z. platného od 1.7.2002.
7 porušení sa týkalo zákona č. 1/1992 Zb. o mzde, odmene za pracovnú pohotovosť a o priemernom zárobku v znení neskorších predpisov, pričom zistené porušenia sa týkali vzťahov, ktoré vznikli pred 1.4.2002
Podrobnejšie údaje sú uvedené v tabuľke č. 3.

Tabuľka č. 3 
Prehľad porušení predpisov v oblasti PPV
za  obdobie II. polroka 2003
 ( bez špecifického zamerania na nelegálnu prácu)
Predpis	Názov predpisu	Počet porušení	
1/1992 	zákon o mzde, odmene za pracovnú pohotovosť a o priemernom zárobku
(do 31. 3. 2002)	
7	
119/1992 	zákon o cestovných náhradách
(platný do 30.6.2002)	
1	
283/2002 	zákon o cestovných náhradách
(platný od 1.7.2002)	
82	
143/1992	zákon o plate a odmene za pracovnú pohotovosť v rozpočtových a niektorých ďalších organizáciách a orgánoch	
2	
65/1965	Zákonník práce (do 31.3.2002)	
20	
311/2001	Zákonník práce (od 1.4.2002)	
5 038	
Spolu		
5 150	

Z hľadiska veľkosti kontrolovaných subjektov (počtu zamestnancov) najviac kontrol bolo vykonaných u subjektov zamestnávajúcich 1 – 9 zamestnancov (1 493)  a u subjektov zamestnávajúcich 10 – 49 zamestnancov (1 054). Najväčší počet subjektov, v ktorých boli zistené nedostatky (737) bol v kategórii zamestnávateľských subjektov s počtom zamestnancov 1 – 9. Počet zistených nedostatkov u nich bol 2 401. Počet zistených nedostatkov v zamestnaneckých subjektoch zamestnávajúcich 1 – 9 zamestnancov v II. polroku 2003 mierne vzrástol. Na základe týchto zistení možno konštatovať, že v tejto kategórii stále pretrváva vysoký výskyt zistených nedostatkov (46,62 %).
Podrobnejšie údaje sú uvedené v tabuľke č. 4.

Tabuľka č. 4
                                    Prehľad nedostatkov v oblasti PPV
podľa veľkosti kontrolovaných subjektov za obdobie II. polroka 2003
Subjekty podľa veľkosti	počet subjektov kontrolovaných pri PPV	počet subjektov, v ktorých boli zistené nedostatky	počet nedostatkov zistených pri kontrole PPV	
0 zamestnancov	396		123		381		
1 - 9 zamestnancov	1 493		737		2 401		
10 - 49 zamestnancov	1 054		495		1 590		
50 - 249 zamestnancov	458		191		562		
250 a viac zamestnancov	171		70		216		
Spolu	3 572		1 616		5 150		
   
  Z hľadiska právnej (podnikateľskej) formy zamestnávateľských subjektov najviac kontrol bolo vykonaných v kategórii podnikateľ – fyzická osoba (1 525) a v kategórii spoločnosť s ručením obmedzeným kategórii (1 328). 
     U týchto kategórií  bol  zistený aj  najväčší počet nedostatkov a to : 
     -   2 404 porušení, v kategórii  podnikateľ – fyzická osoba  ( 46,68 %),
     -   2 126 porušení v  spoločnosti s ručením obmedzeným ( 41,28 %).

Celkový prehľad je uvedený v tabuľke č. 5.

Tabuľka č. 5

Prehľad nedostatkov v oblasti  PPV podľa právnej formy kontrolovaných subjektov za obdobie II. polroka 2003
Právna forma	počet subjektov kontrolovaných pri PPV	počet subjektov, v ktorých boli zistené nedostatky	počet nedostatkov zistených pri kontrole PPV	
Podnikateľ - fyzická osoba	1 525	733	2 404	
Spoločnosť s ručením obmedzeným	1 328	638	2 126	
Akciová spoločnosť	298	113	310	
Družstvo	114	39	121	
Príspevková organizácia	66	34	56	
Štátny podnik	13	56	125	
Ostatné	228	56	125	
Spolu	3 572	1 616	5 150	

Podľa OKEČ kontrolovaných subjektov bolo najviac kontrol vykonaných v odvetviach:
-	veľkoobchod a maloobchod, oprava motorových vozidiel a spotrebného tovaru ( 925),
-	priemyselná výroba (912),
-	stavebníctvo (422),
-	hotely a reštaurácie (368).

Najviac nedostatkov bolo zistených v odvetví  veľkoobchod a maloobchod, oprava motorových vozidiel, motocyklov a spotrebného tovaru (1 321).  Ďalšie odvetvia (OKEČ) s najväčším výskytom nedostatkov sú priemyselná výroba (1 254),  hotely a reštaurácie (783) a stavebníctvo (584).

Podrobnejšie údaje o zistených nedostatkoch podľa OKEČ kontrolovaných subjektov sú uvedené v tabuľke č. 6.

Tabuľka č.6
Prehľad nedostatkov v oblasti PPV
podľa OKEČ kontrolovaných subjektov za obdobie II. polroka 2003

OKEČ	počet subjektov kontrolovaných pri PPV	počet subjektov, v ktorých boli zistené nedostatky		počet nedostatkov zistených pri kontrole PPV		
Poľnohospodárstvo, poľovn. a lesné hosp.	250	88		245		
Rybolov, chov rýb	2	1		1		
Ťažba nerastných surovín	7	2		6		
Priemyselná výroba       	912	394		1 254		
Výroba a rozvod elektriny, plynu a vody	19	5		5		
Stavebníctvo             	422	184		584		
Veľkoobchod a maloobchod, oprava motor. vozidiel, motocyklov a  spotrebného tovaru	925
	416		1 321		
Hotely a reštaurácie     	368	219		783		
Doprava, skladovanie a spoje	146	78		296		
Peňažníctvo a poisťovníctvo  	17	5		15		
Nehnuteľnosti, prenajímanie a obchodné služby, výskum   a vývoj	177	99		348		
Verejná správa a obrana, povinné sociálne zabezpečenie	76	16		27		
Školstvo
	62	21		31		
Zdravotníctvo a sociálna starostlivosť	60	32		81	
	
Ostatné verejné, sociálne a osobné služby	126	55		151		
Súkromné domácnosti	1	1		2		
Exteritoriálne organizácie a združenia	2	0		0		
Spolu

	3 572	1 616		5 150		

Za nedostatky zistené pri kontrole PPV bolo navrhnutých 306 pokút v celkovej výške 10,985 mil. Sk. Z toho za prípady nelegálnej práce, ktoré boli  zistené pri kontrolných akciách, bolo navrhnutých kontrolovaným subjektom  31 pokút v celkovej výške 4,029 mil. Sk,  na čom mali najväčší podiel zamestnávateľské subjekty s počtom 1 – 9 zamestnancov (v počte 20) a fyzické osoby, ktorá nie sú zamestnávateľom (v počte 6). Priemerná výška navrhnutých pokút v oblasti kontroly PPV sa pohybovala v sume 36 tis. Sk, pri zistení nelegálnej práce boli navrhované pokuty v priemernej výške 130 tis. Sk .
Podrobnejšie údaje sú uvedené v tabuľke č. 7 a 8.

Tabuľka č. 7
Celkový prehľad pokút navrhnutých pri kontrole PPV
podľa veľkosti kontrolovaných subjektov za obdobie  II. polroka 2003

Subjekty podľa veľkosti	pokuty navrhnuté pri kontrole PPV	z toho pokuty navrhnuté pri zistení nelegálnej práce	
	počet	suma	počet	suma	
0 zamestnancov	31	991 500	6	405 700	
1 - 9 zamestnancov	140	5 903 100	20	2 912 800	
10 - 49 zamestnancov	89	2 765 500	4	510 000	
50 - 249 zamestnancov	35	900 500	1	200 000	
250 a viac zamestnancov	11	425 000	0	 0	
Spolu	306	10 985 600	31	4 028 500	

Tabuľka č.8

       Prehľad pokút navrhnutých pri kontrole PPV podľa veľkosti kontrolovaných  
              subjektov organizáciám a jednotlivcom za obdobie II. polroka 2003

Subjekty podľa veľkosti počtu zamestnancov	pokuty navrhnuté pri kontrole PPV	z toho pokuty navrhnuté pri zistení nelegálnej práce	
	organizáciám	jednotlivcom	organizáciám	jednotlivcom	
	počet	suma	počet	suma	počet	suma	počet	suma	
  0    zamestnancov	31	991 500	0	0	6	405 700	0	0	
1 - 9 zamestnancov	138	5 892 100	2	11 000	20	2 912 800	0	0	
10 - 49 zamestnancov	88	2 755 500	1	10 000	4	510 000	0	0	
50 - 249 zamestnancov	34	890 500	1	10 000	1	200 000	0	0	
250 a viac zamestnancov	11	425 000	0	0	0	0	0	0	
Spolu	302	10 954 600	4 	31 000	31	4 028 500	0	0	

Podľa právnej formy kontrolovaných subjektov bolo najviac pokút v súvislosti s nelegálnou prácou navrhnutých podnikateľom – fyzickým osobám, celkom 21 pokút vo výške
1 808 500,-  Sk a   spoločnostiam s ručením obmedzeným, celkom 10 pokút vo výške 
2 220 000,- Sk.
Podrobnejšie údaje sú uvedené v tabuľke č. 9 a č. 10.

Tabuľka č. 9

Celkový prehľad pokút navrhnutých pri kontrole PPV
podľa právnej formy kontrolovaného subjektu za obdobie  II. polroka 2003

Právna forma	
Pokuty navrhnuté pri kontrole
PPV	
z toho pokuty navrhnuté pri
    zistení nelegálnej práce 
	
	počet	suma	počet	suma	
Podnikateľ - fyzická osoba	132	4 463 600	21	1 808 500	
Spoločnosť s ručením obmedzeným	143	5 732 000	10	2 220 000	
Akciová spoločnosť	15	445 000	0	0	
Družstvo	4	85 000	0	0	
Príspevková organizácia	3	50 000	0	 0	
Štátny podnik	0	0	0	 0	
Ostatné	9	210 000	0	0	
Spolu	306	10 985 600	31	4 028 500	

Tabuľka č. 10

       Prehľad pokút navrhnutých pri kontrole PPV podľa právnej formy kontrolovaného 
                subjektu organizáciám a jednotlivcom za obdobie II. polroka 2003

Právna forma	pokuty navrhnuté pri kontrole PPV	z toho pokuty navrhnuté pri zistení nelegálnej práce	
	organizáciám	jednotlivcom	organizáciám	jednotlivcom	

	počet	suma	počet	suma	počet	suma	počet	suma	
Podnikateľ - fyzická osoba	132	4 463 600	0	0	21	1 808 500	0	0	
Spoločnosť s ručením obmedzeným	139	5 701 000	4	31 000	10	2 220 000	0	0	
Akciová spoločnosť	15	445 000	0	0	0	0	0	0	
Družstvo	4	85 000	0	0	0	0	0	0	
Príspevková organizácia
	3	50 000	0	0	0	0	0	0	
Štátny podnik	0	0	0	0	0	0	0	0	
Ostatné	9	210 000	0	0	0	0	0	0	
Spolu	302	10 954 600	4	31 000	31	4 028 500	0	0	

Podľa odvetví (OKEČ) bolo v súvislosti s kontrolou nelegálnej práce najviac pokút navrhnutých v odvetví veľkoobchod a maloobchod, oprava motorových vozidiel, motocyklov a spotrebného tovaru, (13 pokút vo výške 2 045,7 tis. Sk), priemyselná výroba (7 pokút vo výške 1 065,7 tis. Sk) a hotely a reštaurácie (6 pokút vo výške 485,7 tis. Sk).
Podrobnejšie údaje sú uvedené v tabuľke č. 11 a č. 12.

Tabuľka č. 11

Celkový prehľad pokút navrhnutých pri kontrole PPV
podľa OKEČ za obdobie II. polroka 2003

OKEČ	pokuty navrhnuté pri kontrole PPV	z toho pokuty navrhnuté pri zistení nelegálnej práce	
	počet	suma	počet	suma	
Poľnohospodárstvo, poľovn. a lesné hosp.	12	530 700	3	315 700	
Ťažba nerastných
surovín	2	30 000	0	 0	
Priemyselná výroba       	76	2 737 300	7	1 065 700	
Stavebníctvo             	31	685 000	0	0	
Veľkoobchod a maloobchod, oprava motor. vozidiel, motocyklov a  spotrebného tovaru	

85	

4 036 200	

1

2 045 700	
Hotely a reštaurácie     	53	1 645 700	6	485 700	
Doprava, skladovanie a spoje	12	410 700	1	55 700	
Nehnuteľnosti, prenajímanie a obchodné služby, výskum   a vývoj	

18	

580 000	

1	 

60 000	
Verejná správa a obrana, povinné sociálne zabezpečenie	
4	
80 000	
0	
0
	
Školstvo	3	50 000	0	0	
Zdravotníctvo a sociálna starostlivosť	4	100 000	0	 0	
Ostatné verejné, sociálne a osobné služby	
6	
100 000	
0	
0	
Spolu	
306	
10 985 600	
31	
4 028 500	

Tabuľka č. 12

                         Prehľad pokút navrhnutých pri kontrole PPV podľa OKEČ
                            organizáciám a jednotlivcom za obdobie II. polroka 2003

OKEČ	pokuty navrhnuté pri kontrole PPV	z toho pokuty navrhnuté pri zistení nelegálnej práce	
	organizáciám	jednotlivcom	organizáciám	jednotlivcom	
	počet	suma	počet	suma	počet	suma	počet	suma	
Poľnohospodárstvo, poľovn. a lesné hosp.	12	530 700	0	0	3	315 700	0	0	
Ťažba nerastných
surovín	1	20 000	1	10 000	0	0	0	0	
Priemyselná výroba       	75	2 731 300	1	6 000	7	1 065 700	0	0	
Stavebníctvo             	30	680 000	1	5 000	0	0	0	0	
Veľkoobchod a maloobchod, oprava motor. vozidiel, motocyklov a  spotrebného tovaru	

84	

4 026 200	

1	

10 000	

13	

2 045 700	

0	

0	
Hotely a reštaurácie     	53	1 645 700	0	0	6	485 700	0	0	
Doprava, skladovanie a spoje	12	410 700	0	0	1	  55 700	0	0	
Nehnuteľnosti, prenajímanie a obchodné služby, výskum   a vývoj	

18	

580 000	

0	

0	

1	

60 000	

0	

0	
Verejná správa a obrana, povinné sociálne zabezpečenie	4	80 000	0	0	0	0	0	0	
Školstvo	3	50 000	0	0	0	0	0	0	
Zdravotníctvo a sociálna starostlivosť	4	100 000	0	0	0	0	0	0	
Ostatné verejné, sociálne a osobné služby	6	100 000	0	0	0	0	0	0	
Spolu	302	10 954 600	4	31 000	31	4 028 500	0	0	

4. Poznatky zainteresovaných ministerstiev

a)	Ministerstvo financií SR – Daňové riaditeľstvo SR

Daňové orgány zameriavajú svoju pozornosť na odhaľovanie nelegálnej práce priebežne v rámci výkonu správy daní v zmysle zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov (ďalej len “zákon o správe daní”). V prípade, že pri svojej činnosti zistia skutočnosti, ktoré poukazujú na porušovanie právnych predpisov v oblasti pracovného a sociálneho práva, informujú v súlade s § 23  zákona o správe daní príslušné orgány o zistených skutočnostiach.

V priebehu druhého polroka 2003 bolo daňovými orgánmi vykonaných celkom 1 521 kontrol zameraných na odhaľovanie nelegálnej práce.  

Daňové orgány vykonávali kontroly zamerané na odhaľovanie nelegálnej práce v prevažnej miere samostatne. Kontroly boli vykonané najčastejšie formou miestneho zisťovania v zmysle § 14 zákona o správe daní. Ďalej daňové úrady za účelom odhaľovania nelegálnej práce vykonávali vyhľadávaciu činnosť v zmysle § 34 zákona o správe daní a pozornosť odhaľovaniu nelegálneho zamestnávania bola venovaná aj v rámci výkonu daňových kontrol vykonávaných v zmysle § 15 zákona o správe daní. Samostatne bolo uvedenými spôsobmi vykonaných 1 506 kontrol.
Okrem kontrol vykonaných samostatne, vykonali daňové orgány v rámci spoločných kontrolných akcií formou miestneho zisťovania v zmysle § 14 zákona o správe daní s inými orgánmi štátnej správy celkom 15 kontrol. Daňové úrady spolupracovali v desiatich prípadoch so živnostenskými úradmi, v piatich prípadoch s orgánmi PZ SR,  v jednom prípade s inšpektorátom práce a v jednom prípade s okresným úradom práce.
  
Podľa skúseností daňových orgánov sa ich cielená kontrolná činnosť zameraná na odhaľovanie nelegálnej práce javí ako neefektívna, o čom svedčí aj nasledovné konštatovanie o výsledkoch kontrolných akcií uskutočnených v druhom polroku 2003, pri ktorých z celkového počtu 1 521 vykonaných kontrol iba 22 viedlo k odhaleniu porušovania zákonných povinností. Kontroly odhalili nasledovné : 
-     v  18  prípadoch zamestnávanie bez uzatvoreného pracovného pomeru, 
-     v  1 prípade, osoba s ktorou bola uzatvorená dohoda o pracovnej činnosti poberala 
      podporu v nezamestnanosti,
-     v 3 prípadoch z príjmov plynúcim zamestnancom zo závislej činnosti nebola 
      zamestnávateľom zrážaná a odvádzaná daň z príjmov zo závislej činnosti.

Daňové orgány o skutočnostiach zistených v uvedených prípadoch upovedomili príslušné orgány, pokiaľ zistenia súviseli s plnením ich úloh,  prípadne, na ne prihliadli pri svojej ďalšej činnosti, pokiaľ skutočnosti mali vplyv na výšku vykázaného základu dane a výšku daňovej povinnosti priznanej daňovým subjektom. 

b) Ministerstvo vnútra  SR – živnostenské úrady
  
Živnostenské úrady v II. polroku 2003 vykonali kontrolné akcie na dodržiavanie ustanovení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v počte 11 347,  z toho v súčinnosti s inými kontrolnými orgánmi v 226 prípadoch. Pri týchto kontrolách boli uložené pokuty spolu vo výške 6 836 100,- SK, z toho výška uložených pokút v blokovom konaní 2 002 100 Sk a výška uložených pokút rozhodnutím
4 834 000 Sk. V rámci zistení podľa zákona č. 455/1991 Zb. v 24 prípadoch bolo zistené prevádzkovanie živnosti bez  živnostenského oprávnenia, v 79 prípadoch bolo zistené prevádzkovanie živností nad rámec živnostenského oprávnenia a v 285 prípadoch bolo zistené, že zodpovedný zástupca nebol pri prevádzkovaní živností v pracovnoprávnom vzťahu k podnikateľovi.
Nadväzne na uvedené zistenia pri kontrolách živnostenské úrady rozhodnutím z úradnej moci v 67 prípadoch pozastavili prevádzkovanie živnosti a v 211 prípadoch rozhodnutím z úradnej moci zrušili oprávnenia na prevádzkovanie živnosti.
     
   c)  Ministerstvo vnútra SR – Prezídium policajného zboru

Prezídium PZ plní úlohy v danej oblasti  na základe zákona č. 171/1993 Z. z. o Policajnom zbore v znení neskorších predpisov. Jednotlivé zložky PZ (odbory kriminálnej polície, poriadkovej polície, hraničnej polície a cudzineckej polície) za obdobie II. polroka 2003 vykonali samostatne 236 kontrol. V súčinnosti s orgánmi inšpekcie práce vykonali 14 kontrol, s daňovými úradmi 14 kontrol, so živnostenskými úradmi 12 kontrol, s okresnými úradmi 35 kontrol a s inými nešpecifikovanými orgánmi 25 kontrol. Celkom bolo skontrolovaných 430 subjektov. Pri kontrolách bolo zistených 8 prípadov nelegálnej práce. V súvislosti s kontrolami v danej oblasti boli zistené 3 trestné činy a  15 prípadov pobytu cudzincov bez povolenia. V 15 prípadoch boli cudzinci z dôvodu porušovania predpisov o pobyte vyhostení. 

   d) Ministerstvo zdravotníctva SR

MZ SR v zmysle zákona č. 277/1994 Z. z. o zdravotnej starostlivosti riadi a vykonáva kontrolnú činnosť v zdravotníckych zariadeniach v súvislosti s poskytovaním zdravotnej starostlivosti. Riaditeľom v zriaďovateľskej pôsobnosti MZ SR  v zmysle zákona č. 10/1996 Z. z. o kontrole v štátnej správe uložilo zabezpečiť vykonanie vnútornej kontroly zameranej na pracovnoprávne vzťahy.  Okrem uvedeného Sekcia štátneho dozoru a kontroly MZ SR vykonala v období II. polroku 2003 v rámci kontroly hospodárenia aj kontrolu zameranú na zisťovanie nelegálnej práce v deviatich zdravotníckych zariadeniach : 
NsP Poprad, Psychiatrická liečebňa Veľké Leváre, NsP  Žilina, FNsP Košice, ÚPKM Bratislava, WOLÚTaRCH Tatranská Polianka, Psychiatrická nemocnica Pezinok, Záchranná a dopravná služba Bratislava.
Vykonanými kontrolami nebolo preukázané vykonávanie nelegálnej práce v kontrolovaných zdravotníckych zariadeniach.

Tabuľka č. 13

                         Prehľad výkonov a výsledky kontrol nelegálnej práce
                                           za obdobie II. polroka 2003

Inštitúcia	    Počet kontrol	Odhalené prípady 
              NP	Uložené (navrhnuté) pokuty v Sk	
Národný inšpektorát práce	2 496	52	4 008 500	
Živnostenské úrady	11 347	0	6 836 100 	
Prezídium policajného zboru	336
	8	0	
Daňové úrady	1 521	22	0	
Ministerstvo zdravotníctva SR	4	0	0	
Spolu	15 704	82	10 844 600	

5. Zhodnotenie poznatkov z kontrolnej činnosti nelegálnej práce

Poznatky kontrolnej činnosti orgánov inšpekcie práce potvrdzujú, že rozhodujúci význam z hľadiska zefektívnenia a kontroly nelegálnej práce má predovšetkým legislatívne prostredie.
Opatrenia, ktoré boli na základe uznesenia vlády SR č. 366/2001 v tejto oblasti prijaté, významnou mierou prispeli k zlepšeniu stavu veci, naďalej však bude potrebné venovať zvýšenú pozornosť zdokonaľovaniu legislatívy v tejto oblasti.
Poznatky z kontrolnej činnosti pri odhaľovaní a potieraní nelegálnej práce dlhodobejšie potvrdzujú snahu zamestnávateľov obchádzať všeobecné záväzné právne predpisy, najmä ustanovenia Zákonníka práce, týkajúce sa uzatvorenia pracovnoprávnych vzťahov, ustanovenia zákona o sociálnom zabezpečení, zákona o zdravotnom poistení a zákona o správe daní, týkajúce sa odvodových povinností a daňových povinností.
K zamedzeniu a odhaľovaniu nelegálnej práce by prispela nová právna úprava, ktorá by jednoznačne ustanovila zákaz nelegálneho zamestnávania a nelegálnej práce, rozšírila pôsobnosť inšpektorátu práce aj o dozor nad dodržiavaním tohoto zákazu a ustanovila trestnoprávnu zodpovednosť za nelegálne zamestnávanie. Ak by sa tiež Sociálnej poisťovni ustanovila povinnosť zaevidovať v registri poistencov fyzickú osobu najneskôr deň pred nástupom do zamestnania a vystaviť jej identifikačnú pracovnú kartu, prostredníctvom ktorej budú zamestnávatelia nahlasovať vznik pracovnoprávneho vzťahu ešte pred začatím výkonu práce, mohli by orgány kontroly bezprostredne, rýchlejšie overiť pravdivosť údajov o každom zamestnancovi.
Výsledky a poznatky z kontrolnej činnosti v oblasti odhaľovania a potierania nelegálnej práce budú využité pri plánovaní a smerovaní kontrolných akcií, ako aj pri prehodnocovaní a príprave legislatívnych úprav v danej oblasti.